Motî:fouyter - Wikipedia

# Motî:fouyter

### Èn årtike di Wikipedia.

fouyter (codjowaedje)

I. [v.c.] fé tourner les foyous d' on live, tot lijhant al varade. Dji n' a fwait ki d' fouyter l' live voci vola (J. Wisimus). F. feuilleter parcourir.

II. [v.s.c.]

1. houzer, tot djåzant del påsse, evnd. Les dorêyes fouytèt: i s' eleve ene crosse dissu (ramexhné pa L. Remacle). F. se boursoufler.

2. boscheter tot djåzant des roemiants. On dit eto: bôrer. F. météoriser.

II. si fouyter [v.pr.] fouyî (kimincî a aveur des foyes). F. se couvrir de feuilles.

Etimolodjeye: bodje foye, cawete -ter.

| fouyté, fouytêye [addj. purade padvant]

1. foyou (k' a bråmint des foyes, tot cåzant d' èn åbe). F. feuillu.

2. k' a houzé, et ki leye li crosse, tot djåzant d' on pwin. Loukîz a: carnassire, malete.

3. fouytêye påsse påsse ki n' tént nén eshonne, mins est fwaite di tote pititès schayes. F. pâte feuilletée.

| fouyteu, fouyteuse u fouytêyresse [o.f.n.] li ci (cene) ki fouytêye tofer les lives, k' est todi dins les lives, mins ki n' les lét nén.

| fouytaedje [o.n.] no d' fijhaedje et no di çou k' est fwait (accion eyet si adierça) pol viebe "fouyter". F. feuillaison, météorisation, consultation de livre.

| fouyton [o.n.] live u fime ki n' passe dins ene gazete u al tévé ki pa bokets. F. feuilleton.

| fouytåjhe [f.n.] såjhon k' les åbes fouyèt. On dit eto: foye, fouyaedje, fouytaedje. F. feuillaison.

- Dipus d' racsegnes sol fouytêye påsse.
- Dipus d' racsegnes sol fouytaedje des roemiants.
- Dipus d' racsegnes sol fouytåjhe
- Dipus d' racsegnes sol tecnike des fouytons (ezès gazetes et al tévé)

Prin del pådje «http://wa.wikipedia.org../../../f/o/u/Mot%C3%AE%7Efouyter.html»

##### Views

- Årtike
- Copene
- Modêye d' asteure

##### Cweri